Respecto da compañía, o alcalde de Pontevedra critica o "dereito de pernada industrial" de Ence: "non hai outra empresa coas mesmas facilidades".\nRedacción / Europa Press 23:19 do 15 de agosto de 2021\nO alcalde de Pontevedra, Miguel Anxo Fernández Lores, acusou o presidente da Xunta, Núñez Feijxoo, de "incitar á violencia" coas súas declaracións sobre a situación de Ence, da que, segundo Lores, todo o PP -local, nacional e nestatal- culpa o Concello.\nNunha entrevista ofrecida este domingo á Cadena Ser, Lores recoñeceu que hai "unha radicalización clara na protesta", pero "hai responsábeis políticos diso". "Se se di que a xente vai para á rúa, que non pode pagarlle os estudos aos seus fillos, etc, iso é incitar á violencia. E é o que están a facer Feixoo e todo o Partido Popular", aseverou o rexedor municipal.\nLores instou o presidente do Executivo galego e ao PP a "pedir perdón" e, ademais, comentou que a Fiscalía "debería" actuar de oficio "porque se está insultado a cargos políticos en sitios públicos".\nAsí, o alcalde pontevedrés tamén criticou o papel da dirección de Ence, da que dixo que goza de "dereito de pernada industrial". "Non hai ningunha empresa coas facilidades que ten Ence. Non pagan nin o cánon da auga", criticou.\n"Non se pode dialogar cunha empresa que di que non se pode trasladar. Negan a maior e así, que diálogo te queda?", comentou o alcalde da cidade sobre as conversacións con Ence\nRespecto ao futuro da compañía, o rexedor sinalou que "hai que buscar unha alternativa viábel e de futuro". "Nós o que dicimos é que non pode estar en Lourizán, pero se hai outra localización en Pontevedra ou en Galiza, moi ben", apuntou Lores, que puntualizou que "sempre que sexa coas mesmas condicións que calquera outro empresario".\nFernández Lores tamén opinou sobre a pandemia, da que dixo que "se fixeron moitas cousas mal". "Aquí seguimos coa teoría de que a economía é o máis importante, sen darnos conta de que a economía non funciona sen saúde", lamentou o responsábel do Goberno local.\nEn canto á situación á que se enfronta a hostalaría, Lores recoñeceu que "se está demonizando o sector", posto que "os focos importantes non se produciron na hostalaría". "Impídese que a xente vaia a restaurantes con restricións para que se vaia a outro sitio a xuntarse, non é razoábel", dixo, para apuntar ademais que "habería que tomar medidas doutra maneira", pero que "se tomou de broma a pandemia".\nPor outra banda, Fernández Lores evitou profundar na súa relación con Núñez Feixoo e, aínda que remarcou "a lealdade institucional" coa que traballa respecto o Executivo, recoñeceu que "ás veces, custa traballo". "Boto de menos un maior compromiso en determinados asuntos", concedeu Lores, que citou os problemas relacionados coa estrada que une Vilagarcía de Arousa con Santiago, dúas cidades que levan tentando unir 20 anos, segundo declarou.\nEn canto á situación do Bloque Nacionalista Galego, Fernández Lores destacou o "momento de expansión" no que se atopan e encomiou a Ana Pontón, "que representa un sector de xente que quere a este país e que quere un futuro para os seus descendentes e para todo aquel que veña". "Tarde ou cedo, os galegos apostarán por esta opción", asegurou Lores, que ve a Pontón con opcións para o 2024.\nRespecto da súa situación dentro do partido, Lores evitou pronunciarse sobre a súa posíbel renovación en vista das próximas eleccións municipais, "xa que poden cambiar moitas cousas", mais recoñeceu estar "máis ilusionado que nunca".\nTraballadores de Ence boicotean o pregón da Peregrina e lanzan obxectos ao alcalde


O PP pide explicacións dos autobuses gratis para asistir á Festa, que pregonou este sábado á alcaldesa de Lugo, en Foz |\nHome Política O PP pide explicacións dos autobuses gratis para asistir á Festa, que pregonou este sábado á alcaldesa de Lugo, en Foz\nLuns 20 de xaneiro de 2020.- O concelleiro do Grupo Popular Rafael Pérez pedirá que o bigoberno aclare cales son os criterios para decidir que viaxes gratis patrocina. Dende o PP queren saber “en base a que cuestións a alcaldesa decide patrocinar esta viaxe”. Entre outras cuestións os populares queren coñecer cantos autobuses se pagaron e a que empresa e o número de asistentes.\nPara Rafael Pérez está claro que a alcaldesa animou aos veciños de Lugo a viaxar gratis ao pregón da festa do Berberecho de Foz porque “preveía que houbese pouca xente para aplaudila que tivo que carretala dende Lugo”.\nOs populares pregúntanse se non sería máis productivo poñer autobuses de balde para achegarse ás festas patronais das parroquias de Lugo e así permitir que todos os cidadáns coñezamos a riqueza natural e patrimonial que hai no noso rural.\nPor último o concelleiro popular reflexionou “mentres a alcaldesa de Lugo estaba cos seus fans en Foz, transportados de maneira gratuíta polo Concello, en Lugo ningún responsable municipal se ocupaba dunha avaría que deixou sen auga aos veciños de Marqués de Ombreiro e o seu entorno”.


A formación nacionalista presenta unha candidatura renovada presidida pola xuventude\nBNG de Fene: “Formamos un equipo de primeira preparado para gobernar”\nXa se coñece o nome das persoas que acompañarán na lista ao candidato do BNG á alcaldía de Fene, Juventino Trigo, para os vindeiros comicios electorais do 22 de maio. O BNG de Fene presenta á sociedade unha candidatura renovada na que a media de idade non supera os 38 anos.\nAs mobilizacións iniciáronse o pasado 30 de marzo\nRocío Doce (CIG): “Soben a factura da auga e baixan os salarios dos traballadores“\nO persoal de Emafesa (Empresa Mixta de Augas de Ferrol) realizou desde as once da mañá un paro en demanda dunha solución ao conflicto aberto polo convenio colectivo. Os traballores e traballadoras comezaron, o pasado 30 de marzo, mobilizacións en contra da conxelación das retribucións. Ademais demandan a sinatura dun novo convenio con melloras salariais e sociais.\nO goberno local destaca a relevancia do evento para a cidade departamental\nEquiocio, deporte e lecer\nEquiocio é máis que un salón ecuestre. As súas propostas de lecer fan do evento un punto de referenza para o tempo de ocio das familias durante as datas de Semana santa. Pérez Lago dá conta das propostas de balde.\nA deputada co alcalde de Ares, Julio Iglesias, visitando o centro de saúde hai uns meses\nBeatriz Sestayo: “O dereito á saúde é o máis vulnerado pola dereita”\nO goberno local de Ares, a través da parlamentaria socialista Beatriz Sestayo, insta á Xunta de Galicia a dotar de forma inminente a este Concello dunha praza médica de Atención Primaria e doutra de Pediatría en exclusiva e a tempo completo no seu centro de saúde. Esta reclamación, que xa fora posta de manifesto en diversas ocasións polo equipo de dirixe Julio Iglesias, plásmase agora en dúas iniciativas parlamentarias –unha para o seu debate en comisión e outra para o pleno-, nas que se denuncia o “deterioro de sanidade pública dende a chegada de Núñez Feijóo” e, nomeadamente, faise referencia á falla de persoal que sufre o centro de saúde de Ares.


Created: 06 Outubro 2017 06 Outubro 2017\nO acto daba comezo, como estaba anunciado, exactamente ás 4 da tarde deste xa histórico domingo para o futbol no concello, cando Marcial Mouzo daba pistoletazo de saída á presentación de todos e cada un dos integrantes da Escola de Fútbol do FC Camariñas. Saíron os nosos nenos emocionados dende os vestiarios cara o centro do campo levados da man polos xogadores do equipo senior baixo a sintonía apabullante da Champions League. Alí, no medio do campo do Hermanas Patiño, foron chamados un a un cara as gradas para recibir a ovación unánime de todo o graderío. Os nenos, todos engalanados coa equipación balnquiazul que representa os orixes do FC Camariñas alá pola década dos 70, lembrarán durante toda a súa vida semellante recepción.\nPara todos aqueles pais que desexen matricular aos seus nenos nas Escolas de Fútbol do FC Camarilas poden facelo chamando ao 600 87 24 63 (Maite) ou 627 81 69 05 (Rosa)\nRematada a presentación chegou o turno dos descursos oficiais. Marcial Mouzo cedía entón o micrófono a esa lenda viva do futbol galego que é Vicente Carril, o eterno Presidente do FC Camariñas que, emocionado, lembrou gran parte da historia do seu equipo da alma. Haberá tempo para homenaxear ao noso querido Presidente pola gran labor realizada ao longo da súa vida a prol do deporte rei. Aínda así non creemos que haxa mellor homenaxe que a que medio cento de rapaces e rapazas do seu propio pobo lle ofreceron ao veterano Presidente.\nDespois das emocionadas palabras de Vicente Carril chegou o turno do descurso do Alcalde de Camariñas. Pichurri lembrou tamén xunto a Marcial (dous vellos compañeiros daquel mítico FC Camariñas dos 70) e Vicente aquelas anécdotas tan sonadas dese talentoso equipo do cal foron integrantes. Tamén tivo palabras de agradecemento ao FC Camariñas e ás nais e pais organizadores desta escola de fútbol e ofreceu todo o apoio incondicional do Concello de Camariñas para levar a cabo a consolidación total nos próximos meses da canteira do FC Camariñas.\nE para finalizar o acto procedeuse a solta de deceas de globos coas cores do FC Camariñas. Unha solta que foi protagonizada polos rapaces da Escola de Fútbol de Camariñas que, felices, festexaron por todo o alto a consecución dun hito sen precedentes para o club de fútbol da capital municipal coa inauguración das Escolas de Fútbol do FC Camariñas que asegurará 40 anos máis de orjullo camariñán. Noraboa a todos os que o fixeron posible.


DÍA 5: DE RÓTERDAM A BURMA… SEN MOVERSE DA BUTACA\nResacón en Róterdam. Hoxe descubrín que os anos non pasan en balde e que o corpo xa non está para facer moitos excesos. Malia todo, e e logo de saltar o meu ritual almorzando un broodje frikandel, cheguei a tempo á primeira sesión do día. Unha grande sorte, porque viaxei alén do mundo de balde e sen ter que moverme da butaca. Birmania (República da Unión de Mianmar) é un país do sueste asiático bordeado por China, Laos, Tailandia e a India. Esta excolonia do Reino... Ler máis


O BNG de Boiro esixirá medidas que poñan freo ao drama de emigración – O Barbanza\nO BNG de Boiro esixirá medidas que poñan freo ao drama de emigración\nO Bloque Nacionalista de Boiro, liderado por Raquel Suárez Regades, vén de presentar unha moción para axilizar a posta en marcha de políticas efectivas que contribúan a solucionar un problema que as galegas e galegos levamos arrastrando dende hai centos de anos: o drama da emigración, unha eiva que, lonxe de esmorecer, semella ir a máis (a agrupación lembra que na época en Rosalía escribiu Pra a Habana!, hai 156 anos, a poboación galega representaba o 11,5% do total do Estado, e hoxe é só do 5,74%, “o que significa que o peso relativo da nosa poboación reduciuse á metade”).\nNa moción, que será levada ao pleno de Boiro en decembro, o BNG lanza unha proclama para pedir ao Parlamento galego que “tome en consideración a emigración como un drama social e nacional, para que conciba este problema como unha emerxencia e outorgue prioridades ás políticas que ataquen as súas causas, instando á Xunta a impulsar estratexias que aseguren o dereito a un traballo digno na terra e creen as condicións para favorecer o retorno das persoas emigradas”. Tamén se propón instar ao Parlamento para que estude e propoña medidas e políticas necesarias para rematar “con este drama que segue a golpear ao Pobo Galego”. Segundo o BNG boirense, estes deberán ser os eixos das ditas políticas:\n-Defender a base produtiva do país e dunha economía autocentrada, que mobilice os enormes recursos da nosa terra para xerar emprego e riqueza.\n-Crear emprego digno e de calidade.\n-Promover os sectores estratéxicos de noso: agrogandeiro, forestal, marítimo-pesqueiro, enerxético e das Tecnoloxías da Información e a Comunicación (as TIC), así como a economía creativa, na que “Boiro ten referentes destacados”.\n-Activar políticas que eviten a emigración da xente nova.


A dixitalización das empresas centra este xoves unha vídeo-conferencia de COFER - Código Cero - Diario Tecnolóxico de Galicia\nA dixitalización das empresas centra este xoves unha vídeo-conferencia de COFER\nA Confederación de Empresarios de Ferrolterra, Eume e Ortegal, COFER, en colaboración das empresas tecnolóxicas 2KSystems e Hyliacom, celebrará este xoves 21 de maio unha vídeo-conferencia sobre Tecnoloxías da información, na que participarán Pablo Rivera, director técnico de 2KSystems e Hugo Fraga, director de Hyliacom. Na sesión, que se vai desenvolver en horario de de 19:00 a 20:00 horas, abordaranse temas de interese para a nova orde de cousas que segue ao Estado de Alarma e para un futuro empresarial que por obriga terá que ser máis dixitalizado: temas como a aplicación efectiva de sistemas de teletraballo, a ciberseguridade ou o proceso de dixitalización das empresas.\nPara máis información e inscricións podemos poñernos en contacto cos organizadores a través do teléfono 981 333 322 ou polo correo electrónico cofer@cofernet.com.\nRespecto das especificacións técnicas, a conexión levarase a cabo con Microsoft Teams. Segundo indican dende COFER, inicialmente non é necesario que esteamos rexistrados nin ter instalada a ferramenta, xa que se pode executar directamente desde un navegador web. “En caso de usar un dispositivo móbil habería que instalar a aplicación gratuíta de Microsoft Teams”, engade.


Voz de Barro. Noticias: Adolfo Caamaño: «Todo o tempo libre dedícollo á literatura»\nAdolfo Caamaño: «Todo o tempo libre dedícollo á literatura»\nNado en barro, residente en Pontevedra e mestre en Marín, Adolfo Caamaño é un dos escritores galegos con máis proxección nos últimos tempos. Hai uns días, recibiu o Pedrón de Ouro, o premio literario máis antigo da comunidade galega e un dos mais prestixiosos. De momento, segue a escribir, que é a súa paixón.\n-Despois de variados recoñecementos, ¿como percibe vostede este galardón?\n-Faime moitísima ilusión, ao fin e ao cabo, é o premio máis antigo neste ámbito en Galicia. É algo moi prestixioso. Trato de valoralo moitísimo, porque de entre 45 obras saíu a miña elixida. Unha decisión que tomou un xurado de expertos, e ese xuízo, dende logo, ilusióname.\n-¿Canto hai de Barro e Pontevedra na túa obra?\n-Moito, claro. Xa só a miña primeira novela Soberano, publicada no 2004, está ambientada na Pontevedra dos 60, 70 e dos 80. A obra coa que gañei o Manuel Murguía o ano pasado, A geisha no bosque de bambú, ten por base dous asasinatos acontecidos en Caldas. En xeral toda a comarca, incluíndo o Salnés, ten unha forte presenza na miña obra.\n-Sen embargo, á marxe da vivencia persoal, vostede tamén é un escritor de imaxinación.\n-Sí, teño obras totalmente diferentes, no caso dunha en concreto, sitúoa na Etiopía do colonialismo, no século XIX. Teño outra ambientando en Ponte Sampaio e vaise ata Venezuela, así que imaxínate. A miña próxima novela, na que me encontro actualmente traballando, estará ambientada na Primeira Guerra Mundial.\n-¿Cree máis na inspiración repentina ou no traballo diario?\n-Hai un pouco das dúas cousas. Todo o tempo que teño libre dedícollo á literatura agás cando vou de vacacións. Realmente é que o da inspiración... É como sempre se di, «que te pille currando». No meu caso, levántome as cinco da mañá para darlle un repaso ao feito no día anterior e as tardes para escribir. Nunca sabes moi ben como vai saír a obra. Hai algunhas que tardei moito e outras uns poucos meses.\n-¿Como lle inflúe o mestre ao escritor que vostede é?\n-Despois de vinte anos dando clase no colexio San Narciso de Marín, un só pode estar agradecido aos seus compañeiros pola axuda prestada. O colexio é un sitio no que sempre se aprende, no que sempre atopei un oco no que sentirme apoiado.\n-Coma mestre, ¿custa moito ensinar literatura ás novas xeracións?\n-O mestre debe afrontar unha competencia moi forte contra videoxogos, televisión... É unha pena que a literatura estea diluída nas asignaturas de lingua galega e española. Oxalá tiveramos, como noutros países, unha dedicada única e exclusivamente á literatura.\nPublicado por Voz de Barro en 11:27\nEtiquetas: adolfo caamaño, barro, cultura


Defendemos a comarcalización de servizos como chave para ter máis e mellores servizos na comarca - Novas - Bloque Nacionalista Galego das Mariñas - BNG - Bloque Nacionalista Galego\nbngasmarinhas 11 maio 2019 - 11:43\nfusión mancomunidade AsMarinhas eleccións municipais 2019\nMancomunidade das Mariñas\nOza-Cesuras: as contas da leiteira do PP\nBetanzos, 10 de maio de 2019. O BNG sostén que “o debate provocado polo PP sobre a fusión de concellos non está a servir para solucionar nin os problemas de financiamento nin os problemas demográficos nos concellos”. “Abonda examinar a evolución de Oza e Cesuras estes últimos anos para comprobar como ningunha das bondades da fusión se cumpriu e como non se solucionou ningún dos problemas que supostamente ía amañar”, explica Manel Pérez, o candidato do BNG á Alcaldía de Paderne.\n“A solución pasa pola reforma do sistema de financiamento local garantindo fondos suficientes para que os Concellos poidan asumir os servizos que emprestan, por si mesmos ou de forma mancomunada, o que permite menores custos e achegar os servizos a máis persoas”, explica desde o BNG de Coirós a súa candidata, Pura Ferreño, facendo referencia ao programa comarcal que as nacionalistas elaboraron para estas eleccións.\n“Desde o BNG propomos a creación dunha mancomunidade cos concellos das Mariñas para comarcalizar servizos contribuíndo a racionalizar o gasto, mellorar a calidade de vida e estender os servizos públicos ao conxunto da cidadanía” explica o candidato á alcaldía de Betanzos, Henrique del Río. “Esta medida é, ademais, un paso importante cara a eficiencia no gasto público” abunda.\nNo BNG propoñen que esta Mancomunidade asuma servizos comarcalizados como o transporte público, incluíndo transporte nocturno e a demanda dun ferrocarril de cercanías, unha alternativa comarcal a SOGAMA baseada na reciclaxe e compostaxe, ou a planificación de servizos conxuntos relacionados coa educación- coma o conservatorio-, entre outros.\n“Betanzos abandonou a súa comarca natural das Mariñas, para intentar facer parte da comarca da Coruña e ten que recuperar o seu papel de cabeceira comarcal e tomar a iniciativa na posta en común de servizos e políticas públicas cos concellos da súa comarca” aseguran no BNG.\nAranga, Abegondo, Bergondo, Coirós, Irixoa, Miño, Oza e Cesuras e Paderne, ademais de Betanzos, comparten estas propostas comarcais ,que se poderían estender a outros concellos do noso partido xudicial.\n“A nosa comarca precisamente fai proba de que as fusións de concellos non solucionan ningún problema de carencias de servizos á veciñanza e que é necesario buscar outras alternativas e nós defendemos comarcalizar servizos para dar máis e mellores servizos, de forma máis eficiente, á nosa veciñanza”, explica David Carro, cabeza de lista do BNG en Bergondo.\nConsulta aquí o programa comarcal do BNG.


Guadi Galego canta para desexarnos un bo Nadal\nA música cedeiresa pecha a xira Immersion hoxe en Narón\n18 de Decembro, 2020 - 01:52 h. | Publicada por Radio Fene\nQuedan entradas para o concerto de Guadi Galego esta tarde ás 20.30h no Pazo da Cultura de Narón. O concerto suspenderase en outubro. Agora o peche perimetral deste concello deixou algunhas cadeiras baleiras.\nQuedan entradas para o concerto de Guadi Galego esta noite en Narón. O peche perimetral deste concello provocou que moitas entradas que estaban vendidas foran devoltas. Por iso a artista convidou hoxe en Radio Fene aos que poidan acudir ao concerto que o fagan. Esta noite a voz de Guadi Galego escoitarase no Pazo da Cultura de Narón, cun limitado aforo e a partir das 20.30h. “Dame igual que haxa poucas cabezas enmascaradas no patio de butacas. O importante é poder actuar” afirmou a artista de Cedeira. Aclaróu que cantará as canción de Immersion e non as do último disco “Costuras”, aínda que deixou aberta a posibilidade de cantar unha soa, ao mellor. Costuras empezará a rular no 2021. “Hoxe quero pechar a xira do anterior” concluiu. O concerto de Guadi Galego é unha das ofertas culturais polas que apostou o concello de Narón para entrarmos en paz no Nadal que se aveciña. Para Guadi Galego será o fin da xira “Immersion” un traballo co que leva rulando máis dun ano e que se veu interrumpido polo coronavirus. Agora ten novo disco “Costuras”. Hoxe no exterior do pazo naronés venderanse discos asinados por ela, un bo agasallo de amizade para este Nadal.\nIMMERSION é unha revisión en sete línguas afíns a Guadi Galego, por territorio, cultura e emoción. Son once temas os incluídos neste traballo xa editados en anteriores CDs e un tema inédito. O disco fuxe dos moldes e se abre a un mundo plural de posibilidades artísticas e de sentimientos. Para conseguirlo bota man de múltiples colaboraciones e do seu talento. Os idiomas que se poden escoitar en IMMERSIÓN son Castelán, Galego, Asturiano, Euskera, Catalán, Portugués e Occitano-Aranés. As voces que acompañan a Guadi no disco IMMERSION son as de Álex Ínsua, Judit Neddermann, Clara Peya, Vega, Iván Ferreiro,Silvia Quesada, Alidé Sans, Lisandro Aristimuño, Mikel Urdangarín, Andrés Suárez,Ana Bacalhau, Sisters In The House e Xabier Díaz.


Blog de Tecnoloxía: enero 2009\nAcabo de colgar na sección 2ª AVALIACIÓN a primeira das prácticas que fixemos acerca da manipulación de imaxes en Writer.\nA Asociación do Profesorado de Tecnoloxía de Galicia (APETEGA) convoca un ano máis un concurso (fai clic aquí para acceder ás bases) para designar o cartel anunciador das xornadas de tecnoloxía de Galicia.\nQuen pode participar? Todos os alumnos de ESO e Bacharelato dos centros educativos de Galicia.\nCando remata o prazo de presentación? O prazo remata ás 22:00h do día 6 de febreiro de 2009.\nCal é o premio? Se o voso cartel resulta escollido recibiredes material electrónico/informático valorado en 150.-€.\nAnimádevos a participar!!!!!!!!!!!!\n4º ESO: Prácticas con LEGO Mindstorms\nXa tedes na sección 2ª AVALIACIÓN a práctica que fixemos o xoves pasado e tamén a que faremos mañán. Agárdavos unha pequena competición de robots...\nAplicación da semana: Garfield's Comic Creator\nQueredes facer banda deseñada de Garfield??? Con Garfield's Comic Creator é ben fácil! Enviádeme os vosos deseños se vos apetece!!!\nAviso importante: Suspéndense as clases do venres\nAcabo de recibir o aviso de que mañán venres día 23 de Xaneiro quedan suspendidas as clases por alerta de temporal. Boa fin de semana a tod@s e xa falaremos de como queda a data do exame de electricidade para 2º A.\nAs datas para o exame de resolución de circuítos son:\n2º B: martes 3 de Febreiro\n2º A: venres 6 de Febreiro\nLembrade que é moi aconsellable traer calculadora ao exame e que non se pode empregar o móbil como calculadora. A semana que vén marcaremos recreos para dúbidas.\nAplicación da semana: 1link.in\nImaxinade que queredes enviarlle a alguén unha lista de ligazóns a vídeos de YouTube ou correspondentes a unha serie de páxinas interesantes. Normalmente escribimos as URLs unha debaixo de outra pero agora temos 1link.in, unha aplicación online que nos chega a través de what's new.\nTecleade as direccións, facede clic no botón 1link e xa teredes a vosa colección de ligazóns agrupadas nunha soa. Unha mostra :-)\nAh, ademais se facedes clic no botón open, abriredes cada unha das páxinas nunha pestana do voso navegador.\n4º ESO: Comezamos as prácticas cos LEGO\nEste ano realizaremos por primeira vez prácticas de robótica con equipos mindstorms de LEGO. Comezaremos a semana que vén e por iso xa deixei na sección 2ª AVALIACIÓN o guión da primeira práctica. Podedes ir botándolle un ollo!\nComezamos a segunda avaliación e fixémolo coa unidade 3: Control e Robótica. Na sección 2ª AVALIACIÓN tedes a presentación correspondente en formato pdf. Aínda non está completa pero podedes ir descargando estas diapositivas e xa vos avisarei cando faga algunha actualización.\nEste ano utilizaremos por primeira vez os LEGO Mindstorms pero iso será dentro dunha semana. A ver se colgamos entón un vídeo coa nosa experiencia!\nAplicación da semana: Keyboard Game\nQueredes mellorar a vosa velocidade tecleando? En tecnotic nos propoñen Keyboard Game, un sinxelo xogo online no que teremos que premer a tecla que aparece recadrada en vermello para anotar un punto. Soamente teremos 30 segundos para demostrar o noso coñecemento do teclado e cada vez que nos equivoquemos, restaremos un punto do noso marcador.\nEtiquetas Aplicación da semana, Enlaces de interese, Xogos


Como ver ficheiros GIF en Mac | Eu son de Mac\nComo ver ficheiros GIF en Mac\nOs ficheiros GIF convertéronse nunha das ferramentas máis empregadas polos usuarios para poder expresar as súas emocións, deixando de lado as emoticonas, que aínda que o seu número vai aumentando cada vez, seguen sendo unha ferramenta secundaria para todos aqueles usuarios que teñen a opción de poder facer uso deste tipo de ficheiros a través das súas aplicacións de mensaxería, especialmente se o fan de Telegram ou a aplicación Messages de OS X ou iOS, xa que hoxe en día poder enviar ficheiros neste formato con WhatsApp é unha tarefa que aínda non está totalmente dispoñible no ecosistema móbil de Apple.\nSe somos usuarios habituais deste tipo de ficheiros, o máis probable é que de cando en vez gardamos algún outro ficheiro neste formato para poder disfrutalo máis tarde ou compartilo con outras persoas. Á hora de consultar estes ficheiros no noso Mac, temos un pequeno problema á hora de velos, xa que se usamos a Vista previa, só poderemos ver todos os ficheiros que forman parte deste ficheiro.\nAfortunadamente, temos dous métodos para poder ver este tipo de ficheiros sen ter que usar aplicacións de terceiros.\n1 Ver ficheiros GIF en OS X\nVer ficheiros GIF en OS X\nA través do navegador. Para iso só temos que situarnos na parte superior do ficheiro e facer clic no botón dereito do rato, selecciona abrir con e fai clic en Safari, o navegador predeterminado en OS X, a non ser que usemos outro como Chrome, Opera ou Firefox.\nO segundo método é máis rápido e sinxelo, xa que só temos que facelo seleccione o ficheiro e prema a barra de espazo para que se abra.\nCamiño completo ao artigo: Eu son de Mac » mazá » Titorías » Como ver ficheiros GIF en Mac\nO problema que adoito ter é que na vista previa de Mac os momentos nos que puxen o GIF en Photoshop cambian, mentres que se o abro con Safari ou Chrome mantense os tempos. Imaxino que debería prestar atención ao ficheiro que vexo na web, non?\nO seguinte MacBook podería levar unha pantalla CHEIRADE


Aberto o prazo para inscribirse na Ludoteca de verán “ Convive en Igualdade” e no Campamento urbano “Támega” - 2020\nHome Cidade Novas Aberto o prazo para inscribirse na Ludoteca de verán “ Convive en Igualdade” e no Campamento urbano “Támega” - 2020\nAberto o prazo para inscribirse na Ludoteca de verán “ Convive en Igualdade” e no Campamento urbano “Támega” - 2020\nMartes, 16 Xuño 2020 13:25\nO vindeiro xoves 18 de xuño ábrese o prazo de inscrición da Ludoteca de verán “Convive en Igualdade” e do Campamento urbano “Támega” para o ano 2020, iniciativas organizadas pola Oficina Municipal de Información Xuvenil do Concello de Verín. Este ano, regresan as actividades con importantes novidades orientadas a manter a seguridade dos seus usuarios e cos firmes obxectivos de axudar aos veciños a conciliar a súa vida laboral e familiar, así como de promover a igualdade entre todas as persoas.\nSegundo indicou o tenente de alcalde, Diego Lourenzo Moura, «somos conscientes de que a problemática derivada de crise sanitaria do Covid-19 dificulta aínda máis a conciliación familiar á hora de compaxinar o coidado dos fillos e o traballo, por iso -desde o Concello- decidimos reabrir este importante servizo, sempre -por suposto- garantíndolles que se están seguindo estritamente os protocolos e medidas de seguridade en todo momento».\nPor outra banda, a concelleira de Recursos Humanos e Réxime Interior, Rosario Rodríguez, destacou que «este ano hai unha nova liña de actuación que, baixo o nome de “Ludoteca, convive en Igualdade”, busca reducir a desigualdade causada por motivos como o sexo, idade, discapacidade, raza, etnia ou relixión, de maneira que ninguén quede atrás». Esta iniciativa esta enmarcada na Axenda 2030 para o Desenvolvemento Sostible impulsada polas Nacións Unidas e cuxos obxectivos son alcanzar a igualdade entre as persoas, protexer o planeta e asegurar a prosperidade.\nEste servizo, que busca cubrir o tempo vacacional dos nenos e nenas, comezará o 1 de xullo e finalizará o día hábil anterior o comezo do curso escolar 2020/2021, que se prevé sexa o 10 de setembro; de luns a venres, con variedade de horarios, con distribución por idades e contratación de persoal cualificado fomentando o emprego xuvenil - nove monitora/es de tempo de lecer, ademais doce monitores de voluntariado xuvenil e contamos co persoal en prácticas.\nEntre as novidades referentes á seguridade podemos destacar as seguintes medidas:\n- Ampliación de horario para pais e nais que o necesiten por motivos de traballo, de 7:45 a 14:45 horas.\n- Grupos de nove nenos e nenas e un monitor que, por seguridade, nunca se xuntarán co resto dos grupos.\n- Realización dos servizos con todas as medidas de seguridade recomendadas inclusive medición de temperatura ao inicio da actividade tanto persoal técnico coma os menores ( a estes en plan lúdico).\n- Non poderán participar nestas actividades as persoas que se atopen na seguinte situación, que será aplicable tanto para o equipo técnico das actividades (sexan contratados ou persoas voluntarias), así como para os nenos/as e mozos/as participantes:\nSe a persoa é diagnosticada positiva por COVID-19.\nPresenta calquera sintomatoloxía (tose, febre, dificultade ao respirar) que poida estar asociada co COVID-19 durante os 14 días previos á súa participación.\nEstivo en contacto estreito ou compartindo espazo sen gardar a distancia interpersoal con algunha persoa afectada por COVID-19 nos 14 días previos á súa participación.\nAo igual que estes pasados anos hai un abano de horarios e prezos\nA Ludoteca de Verán – é un espazo destinado a menores, con idades comprendidas entre os 3 e 10 anos, o Campamento Urbano destinado a menores de 11 a 14 anos que se realizará nas instalacións dos CEIP Amaro Refoxo, Módulos, Colexio María Inmaculada e Princesa de España, e nas dependencias municipais Pavillón da Granxa e Pavillón de Deportes. Este ano, como novidade utilizaranse outros espazos a maiores como poden ser as instalacións cedidas polo colexio María Inmaculada.\nPara os menores de 3 a 10 anos algunhas das actividades que se desenrolarán son: animación á lectura e contacontos, piscina, novas tecnoloxías ou cine infantil, obradoiros medioambientais, de igualdade, serán algunhas das actividades nas que poderán participar os cativos/as.\nPara os menores de 11 a 14 anos acampadas nocturnas, informática, rutas de sendeirismo, xogos olímpicos, xogos tradicionais, piscina, piragüismo, obradoiros de pintura, saídas ao río, skatepark, en bicicleta, ximcanas por Verín…\nAs solicitudes cubriranse na Oficina Municipal de Información Xuvenil, na Casa da Xuventude (Avda. Portugal 11, 1ª planta - Porta 15), en horario de 8:30 a 14:00 horas. Preferencia para pais/nais que teñan que conciliar vida laboral e familiar e familias monoparentais por orde de inscrición e pago ata cubrir prazas. Para máis información contactar no 988-414776.


Revista escolar 2016 by Equipos de Biblioteca e Dinamización Lingüística CEIP A Carballeira - Issuu\nA NOSA DIRE Un ano máis xa está nas nosas mans un novo exemplar da revista escolar "A Carballeira". Hai nada comezaba o curso e… xa está a piques de rematar! Pero aínda que os días, as semanas e os meses pasaron rápidos, este foi un ano de moito traballo que se traduciu en boas novas para a comunidade educativa do colexio. Grazas aos esforzos da directiva da ANPA do CEIP A Carballeira, este curso, as familias que o necesitaron, xa puideron utilizar o servizo do Plan Madruga e traer aos seus fillos e fillas ao colexio antes do horario escolar e mesmo almorzar na escola. Pero aí non queda a cousa, senón que para o vindeiro curso funcionará un comedor escolar. Asemade este verán, durantes os meses de xuño e agosto, desenvolverase no colexio unha ludoteca, organizada pola FANPA e o Concello. Ademais, a nosa ANPA, preocupada polas nais e pais que traballan e teñen dificultades para organizar o tempo libre dos seus fillos, tratará de cubrir con outra ludoteca os días de xuño e setembro nos que os rapaces e rapazas non teñen clase. Pero aínda hai máis! Os esforzos que se estiveron a facer para mellorar o xeito de acceder ao colexio con máis seguridade deron un pequeno froito: o concello vai realizar melloras no camiño que serve de atallo para chegar ao centro.\nPois desde aquí os nosos parabéns para os responsables de que estas melloras chegaran ao noso colexio, que sen dúbida axudarán á conciliación da vida familiar e escolar. E agora, dispoñervos a disfrutar lendo as páxinas da nosa revista. Deste xeito poderedes coñecer algo máis das actividades e o traballo que se desenvolveu este curso no colexio. O noso agradecemento a todas as persoas que colaboraron na elaboración da nosa revista.\nBo verán e felices vacacións!! Tere\nA NOSA ANPA Queridas familias, remata outro curso escolar e na ANPA facemos un reconto do traballo feito e preguntámonos se foi o axeitado. A Directiva da ANPA comezou o curso cun obxectivo principal que podemos celebrar: as familias dispoñeremos dos servizos de comedor e madruga no vindeiro curso. Esta non é unha cuestión menor xa que este feito permite que novos nenos e nenas poidan matricularse no Centro. Sentímonos moi felices e queremos darlles a benvida. Estamos seguros de que estarán satisfeitos da decisión que tomaron cando, na escolla de centro, optaron por esta pequena escola, pequena, moi pequena, pero cun ENSINO DE ALTA CALIDADE, e fixádevos que está en maiúsculas. Isto é o realmente importante, esta é a nosa FORZA. Este ano entre todos nós fixemos posible que a nosa contorna coñeza o CEIP A CARBALLEIRA. Falan de nós e xa comentan que hai un cole en Lourizán, pequeno pero que “din que funciona ben”. Non obstante, non está feito todo o traballo, non é suficiente, precisamos que a matrícula siga medrando para darlle máis riqueza ao cole, para ser máis grandes. Por este motivo hai que seguir avanzando no camiño, cómpre ser ambiciosos e poñer novas metas. Aquí tedes a do vindeiro curso: queremos ter actividades extraescolares todas as tardes de luns a venres, deste xeito poderemos ter pechado o capítulo da conciliación familiar. Mais non basta, outros quedan por escribir coma, por exemplo, un moi necesario: ampliar a ruta do transporte escolar. Para nós foi un traballo intenso e por momentos esgotador. Por iso queremos agradecervos a todas as familias que participastes activamente na organización das actividades, facendo unha mención especial a Patricia, nai de Ricardo, polo seu esforzo cos disfraces do Entroido. Sen a súa axuda e creatividade non teriamos conseguido preparar unha “macedonia” tan saborosa. Grazas aos profes, á conserxe e á Dirección do cole por ter á porta aberta cando petamos; sempre atopamos unha man cómplice para seguir adiante coas novas ideas e proxectos. Este ano seguro que cometemos erros, esperamos que nos desculpedes se non acertamos nalgunhas decisións. Agradecemos todas as vosas suxestións, especialmente aquelas que nos axudan a mellorar e animámosvos a participar activamente na ANPA. Todas as mans fan falla e son ben recibidas. Non queda máis que desexarvos que pasedes un bo verán e desfrutedes dunhas merecidas vacacións. Mar López Fariña 2\nO BLOG DO CHECHO\n~ Xa estamos de volta! Xa estamos aquí un curso máis, con moitos ánimos e novas ideas que esperamos poder levar a cabo coa vosa colaboración. Así que preparade as vosas mochilas e… a gozar!\nBenvid@s a tod@s á Biblio do Checho!!!\n~ 24 de outubro : Día da Biblioteca O 24 de Outubro é recoñecido como o Día da Biblioteca, desde que hai anos comezara a celebrarse grazas ao empeño da Asociación Española de Amigos del Libro Infantil y Juvenil, no 1997, e que mellor que reunirnos hoxe todos na nosa biblioteca para celebralo. Alí presentáronse as bibliotecas de aula…\n… o novo proxecto documental integrado que desenvolveremos este curso "Alimentación saudable"…\n… e as mochilas viaxeiras que con tanta ilusión todos estabades a esperar! Agardamos os vosos traballos e que disfrutedes delas con toda a familia. 4\n~ Froitas de outono Este ano o noso Proxecto Documental Integrado está dedicado á Alimentación Saudable polo que realizaremos moitas actividades ao longo do curso relaccionadas con este tema. Xa sabedes que, igual que o\nas merendas dos\nmércores deben ser a base de froita e desde este mércores estamos a degustar\nFitopatolóxica do Areeiro que temos aquí en Lourizán, no Rozo.\nNos próximos días tamén poderemos tomar noces e castañas. Agardamos, con estas iniciativas, axudar a mellorar a alimentación dos nosos nenos.\n~ Preparando o Samaín! Morcegos, arañas, cabazas, pantasmas,… estamos preparando todo para o Samaín… nos corredores e nas aulas e tamén na biblioteca.\nEsta semana ímolo pasar de medo E nada mellor que comezar cun concurso.\nO MURMURIO DAS PALABRAS ~ Moito maxín hai no Samaín… ...é hora de contar historias de medo e botar a rir. Hoxe foi un día especial... por fin chegou o Samaín. O concurso de Contos de Medo tivo moito éxito e algúns deses relatos foron elexidos para o obradoiro de Contacontos. Os autores fixérono realmente ben e todos o pasamos de medo coas súas historias.\nPero non só iso, tamén tivemos obradoiros de Maquillaxe e de Debuxo.\nPara este último eliximos unha dinámica de traballo cooperativo, o folio rotatorio.\nE non nos podíamos esquecer da exposición de cabazas. Superámonos cada ano en participación e orixinalidade. Moitas grazas ás familias pola súa colaboración!!!\n~ Manualidades de outono Xa temos aquí as vosas primeiras manualidades. Piñas… follas… andras... todo vale para facer auténticas obras de arte.\nAnimádevos… aínda estades a tempo de sorprendernos cos vosos traballos!\n~ É tempo de Magosto Onte, no cole, celebramos o Magosto… O pasado 14 de novembro celebramos no colexio “O Magosto”. Era un venres soleado e caloroso. Cando saímos ao recreo, Bea, a nosa conserxe, e Pancho, o noso profesor de ximnasia, estaban asando moitísimas castañas e chourizos. Estivemos media hora comendo castañas ata que, por fin, puidemos xogar. Eran xogos moi coñecidos… os zancos, os aros, un xogo no que tiñamos que encaixar unha cana de pescar no colo dunha botella, aos bolos, etc... Encantoume ese día porque foi moi divertido. (Nahuel – 6º)\n~ Coidado coa Internet! Ei! Atención! Hai uns días veu a Policía Nacional ao noso centro e... sabedes do que nos falaron? Do "bullying". Dicía o policía que o "bullying" é cando un neno ou nena insúltache ou maltrata física ou psicolóxicamente ao longo dun tempo. Do "ciberbullying" comentou que se trata de que che maltratan psicolóxicamente a traves das redes sociais. Tamén nos falaron dos riscos da Internet , é dicir, que hai que ter coidado co que colgas nas redes.Amigos! Moito coidado co que facedes! (India – 5º)\n~ PDI "Alimentación saudable" : Visita a Bueu Hai uns días realizamos unha estupenda visita á localidade de Bueu. Coñecemos de primeira man os pescados, mariscos, carnes e froitas que se poden adquirir no seu mercado. Algún peixe-sapo abríu ben a boca ao vernos!\nLogo descubrimos os tesouros agochados no\nmuseo Massó e\nquedamos abraiados coas dimensións das baleas. E xa para poñer a guinda a esta fabulosa xornada, coñecemos, moi de cerca: os cultivos, as especies de planta e tamén os lombricomposteiros do Horto Ecolóxico Agrelo. Un día ben aproveitado!\n~ II Rastro solidario Con motivo das Festas de Nadal e sendo conscientes das necesidades que algunhas familias están a pasar nestes tempos, o curso pasado levamos a cabo o I Rastro Solidario con gran éxito. Este curso queremos repetir a experiencia por iso o venres día 18 de decembro, antes do comezo do Festival de Nadal, as familias da comunidade educativa que o desexen poderán traer un alimento non perecedoiro e cambialo por un libro.\nTodo o recadado será doado a un Banco de Alimentos próximo ao centro. Contamos coa vosa colaboración!!\n~ III Certame Fotográfico : Os alimentos O III Certame fotográfico, que está relacionado coma sempre co noso PDI "Alimentación saudable", terá por tema os alimentos. Este curso adiantamos a súa convocatoria para que os que desexedes participar podiades facer as vosas fotografías cos distintos tipos de alimentos que se poden atopar nas diferentes épocas do ano.\nPodedes presentar as vosas composicións fotográficas a partir de agora ata o mes de maio. Agardamos a vosa participación!\n~ Festival de Nadal 2015 Chegou o día! As\nrepresentacións teatrais, coreografías, acrosport,\ncancións... que con tanta ilusión reparáronse estes días foron postas en escena ante un público entregado.\nTamén queremos agradecer a tod@s @s que colaboraron no II Rastro Solidario. Todos os alimentos recollidos xa foron entregados a un Banco de Alimentos. Grazas!!!\n~ "Froitas frescas na escola" Dentro Saudable",\nprograma "Aliméntate ben" das Consellerías de Medio Rural e do Mar. "Aliméntate ben" quere fomentar hábitos saudables na comunidade escolar a través de dietas equilibradas e utilizando produtos de calidade que garantan unha alimentación e desenvolvemento axeitado.\nPor este motivo foinos concedida unha axuda do Fondo Galego de Garantía Agraria para consumir "Froitas Frescas na Escola" e a semana que ven (do 18 ao 22 de xaneiro), todo o alumnado do colexio disfrutará dunha peza de froita diferente cada día da semana, para tomar no recreo.\nEsto repetitase tres semanas máis nas datas seguintes: do 1 ao 5 e do 22 ao 26 de febreiro, e do 7 ao 11 de marzo.\n~ Almorzos saudables Seguindo coas actividades do noso PDI "Alimentación saudable" e en colaboración coa Consellería de Sanidade, esta semana participaremos na campaña "Almorzos saudables". A actividade consiste nunhas charlas formativas, a elaboración e desgustación dun almorzo e a importancia da hixiene bucodental.\nO almorzo será de tipo mixto: iogur, pan, friame, queixo e froita. O martes 26 será para E. Infantil e 1º de Primaria, o mércores 27 para 2º e 3º curso de Primaria e o xoves 28 para 4º, 5º e 6º de Primaria. Bo proveito!!!\n~ 30 de xaneiro : Día escolar da Non-violencia e a Paz O pasado venres conmemoramos no colexio o Día Escolar da Nonviolencia e a Paz. O obxectivo desta celebración é a educación en e para a tolerancia, a solidariedade, a concordia, o respecto aos Dereitos Humanos, a nonviolencia e a paz. Este\ntristemente de actualidade visionando un video de Save The Children. Despois lemos as nosas reflexións sobre a Paz e cantamos a canción de Pablo López e Juanes "Tu enemigo". E para rematar o acto, pegamos as nosas pombiñas na árbore da Paz.\n~ Dobraxe na escola O pasado día 4 de febreiro os nenos e nenas de 1º e 2º de primaria fixemos unha actividade divertidísima no cole chamada "Dobraxe na escola", patrocinada polo Concello de Pontevedra. Ensináronnos cal é o proceso que se segue para dobrar unha película, unha serie, debuxos.... e nós mesmos convertémonos en actores ao dobrar un anaco de Bob Esponxa. Pasámolo en grande cando vimos a gravación da película pero coas nosas voces. Quen sabe... quizais grazas a esta actividade saia de aquí un actor ou actriz de dobraxe...\n~ Chegou o Entroido E este ano foi de froitas, polo tema do noso Proxecto Documental dedicado á alimentación saudable. Todos os nenos e nenas, as profes e algunhas nais disfrazáronse. Había mazás, fresas, piñas, plátanos, peras, sandías, laranxas… e ata recolectoras de froitas. Pasámolo moi ben e outro ano máis puidemos degustar os doces destas datas feitos polas familias e a chocolatada realizada no colexio. Divertímonos moito, nais incluídas, que tamén desfilaron e disfrutaron xogando ás sillas musicais.\nE salientar o inestimable traballo feito polas nais da ANPA que horas e horas, durante moitos días estiveron deseñando, cortando e mesmo vindo ás clases a axudarlles aos nenos e ás nenas a montar e rematar os traxes. Elas encargáronse dos disfraces de TODO o alumnado do centro, preocupándose porque ningún neno quedase sen traxe.\nE non soamente levaron a alegría e a cor ao colexio senón que o pasearon no desfile do Entroido de Marín, no que acadaron un meritorio 4º premio na categoría de grupos. PARABENS!!!\nGrazas polo voso ESFORZO e COMPROMISO desinteresado con este colexio… que é o voso colexio! 21\n~ Alimentación saudable Dentro do Proxecto Documental Integrado deste curso "Alimentación saudable", acabamos de levar a cabo dúas actividades. Almorzos saudables : Con esta iniciativa trátase de contribuír ao desenvolvemento persoal e integral do alumnado nun momento importante na promoción da saúde. O alumnado\npuido coñecer diferentes tipos de almorzos e a\nimportancia de alimentarse ben de xeito variado cunha dieta equilibrada e variada. Despois dunha pequeña charla ao respecto,\ndisfrutaron dun almorzo de tipo mixto e remataron con outra charla informativa sobre a importancia da hixiene persoal, a saúde buco-dental e a técnica do cepillado, a cargo dunha técnica da Consellería de Sanidade.\nDesde aquí o noso agradecemento a "Supermercados Froíz" pola súa colaboración na adquisición dos productos necesarios para a realización destes “almorzos saudables”. 22\n~ Día de Rosalía Con motivo da celebración do día de Rosalía de Castro o pasado 24 de febreiro os nenos e nenas do cole realizaron diferentes actividades. Elaboraron unha postal conmemorativa...\nCompuxeron pequenos poemas en follas que encheron a árbore do corredor de entrada...\nRealizaron diferentes murais... e os alumnos de 3º curso cantaron o fermoso poema "Adios ríos, adios fontes" 23\n~ O Cartafol do Lérez O pasado venres nós, os alumnos de 5º e 6º, realizamos o obradoiro "O cartafol do Lérez". Esta actividade consistiu en escoitar unha historia e comentar as particularidades dela. Este ano léronnos "A historia do touro Ferdinando" que describe un animal cunhas características estrañas. Case ao final,\nasignaron a cada neno un animal especial e nós\ntivemos que facer a nosa historia. A min tocoume un moucho madrugador.Pódelo crer?O obradoiro non rematou e queda mínimo unha sesión para finalizalo. Que divertido! (Víctor - 6º)\n~ Nova visita á Panadería Acuña Os alumnos de 2º e 3º curso fixeron unha visita á panadería ACUÑA de Pontevedra, con motivo do PDI que se está a levar a cabo no centro sobre A ALIMENTACIÓN. A visita foi moi instructiva, interesante e proveitosa, xa que ollaron todos os pasos que preceden á fabricación do pan, empanadas e biscoitos. Toda a visita estivo guiada por unha empregada que lles ía explicando nas distintas salas por onde se ía pasando.\nfermentos, o de elaboración das tartas e biscoitos, o da elaboración de napolitanas, o da elaboración do pan, amasado e enfornado do mesmo... 25\nTodo isto completado coas distintas máquinas : amasadoras, batedoras, alisadoras…\nComo remate preparáronlles un obradoiro de amasar, onde os alumnos foron os protagonistas. A masa levárona para casa, onde fixeron xunto coas familias pan, pizzas…\nComo agasallo pola visita, a panadería obsequiounos cunha napolitana e unha barra de pan a cada un. 26\n~ Degustacións de pans Os alumnos de 1º, 2º e 3º de primaria prepararon unha degustación de pans variados: pan de millo, pan de trigo e pan de centeo.\nMontaron un obradoiro coa axuda das súas profesoras: primeiro cortaron o pan en rebanadas, logo quentárono e, por último, botáronlle aceite de oliva.\nQue rico estaba, non quedou nada! 27\n~ "Canta Bichería!" Xa están no Pazo da Cultura de Pontevedra os "Bichiños da Carballeira", o traballo co que o noso cole participa no XVII Salón do Libro Infantil e Xuvenil.\nprotagonistas deste Salón do Libro que este ano ven con novidades que estamos desexando coñecer. Non volo perdades!!\n~ Salón do Libro Oíde rapaces: O Salón do Libro de Pontevedra está infestado de bichos! Grandes, pequenos, feros, dóciles, con ás, sen elas... Canta bichería! O luns tivemos ocasión de visitalo e disfrutamos activamente del. Os cursos de 4º, 5º e 6º de primaria comenzamos a visita coa participación nun obradoiro desenvolvido polo CSIC (Centro Superior de Investigacións Científicas) no que dúas especialistas nos explicaron as diferencias entre os lepidopteros e os coleópteros, todos eles insectos, as súas características e... o máis divertido! puidemos velos a través de lupas electrónicas e diferenciar as súas partes. Sabiades que todos os insectos do planeta pesarían máis ca todos os humanos xuntos? E parecen insignificantes!\nLogo, co monitor, recorremos distintas estancias onde poidemos coñecer un pouco máis as peripecias de Estravaganzza Pérez e a súa peculiar forma de vivir. Gracias a Ledicia Costas por agasallarnos con este singular personaxe. 29\nOs cursos de 2º e 3º de primaria tamén participaron un obradoiro de debuxo e, ao rematar, realizaron unha visita guiada polos diferentes espazos do Salón do Libro.\nE os cursos de 1º de primaria e Educación Infantil disfrutaron dunha sesión de contacontos a cargo de Raquel Queizás e logo tamén tiveron tempo de recorrer todos os recunchos, de xogar e de saudar a Orbil antes de marchar.\n~ VI Certame Literario : "Alimentaciรณn saudable"\n~ Dalle a Lingua Un ano máis os alumnos e alumnas de Primaria\nparticipamos na actividade “Dálle á lingua”. Este é un proxecto de promoción da lingua galega a través da radio que emite Onda Cero de luns a venres pola mañá, arredor das 11:50 horas,\nO venres pasado fixemos as gravacións que se emitirán na última semana de abril (do día 25 ao 29) e na primeira semana de maio (do día 2 ao 6). Xa sabedes, se queredes escoitar\nas cousas interesantes que os\nnenos e nenas do colexio queren compartir con todos vós, só tedes que conectar coa emisora de radio ONDA CERO, na frecuencia 103.6 da FM, ás 11:50 h. da mañá deses días. Posteriormente poderanse escoitar en diferido na WEB do programa: www.ondacero.es 32\n~ Cóntame un conto Esta semana os contacontos do cole tiveron moito traballo. Como todos os anos, os nenos e nenas de 5º e 6º viñeron á aula de infantil a ler contos escollidos da nosa biblio.\nE os alumnos de primaria foron contar historias inventadas por eles mesmos aos outros compañeiros de outras aulas.\nQue ben o pasamos escoitando esos relatos tan entretidos. Todos o fixeron de marabilla. Sairá de aquí algún famoso escritor ou escritora? 33\n~ Celebramos o "Día do Libro" Este venres pasado celebramos unha nova edición do "Día do Libro". Comenzamos o acto cos alumnos de 5º e 6º de primaria. Sara leu un manifestó acompañada por Aarón á guitarra mentres Nahuel presentaba uns cartéis alusivos a esta celebración.\nLogo, os alumnos de Infantil representaron un conto inventado por eles mesmos.\nA continuación Fernando, de 3º de primaria, leunos un conto con pictogramas, moi divertido.\nGabriel, Nerea e Yaiza, tamén de 3º, animáronse a realizar un kamishibai con “O chacal e o ourizo”, un conto tradicional do Sahara. Os gañadores do Certame Literario “Alimentación saudable” leron as súas producións e recibiron un bonito agasallo e un diploma pola súa participación.\n~ "Cultivamos na ría". Ecosistema intermareal : areais de Praceres O pasado venres, grazas ao Concello de Pontevedra e á Asociación de Mariscadoras de Lourizán, descubrimos os tesouros que agocha a zona intermareal de Praceres.\nAlgúns de nós, xa sabiamos de que nos falaban pois, desde hai moito tempo, as nosas familias adícanse aos traballos do mar; pero disfrutamos coñecendo por que se formou este esteiro, cales son as condicións que a fan tan productiva, que animais viven nas distintas zonas...\nE aínda queda o mellor: visitar a zona e comprobar de primeira man que fan e como é a vida das mariscadoras. Con experiencias como esta, canto se aprende! 36\n~ Xornada completa! O pasado venres disfrutamos dunha boa xornada. Desplazámonos ata o circuito de Educación Vial de Mollabao no autobus urbano. Alí puxemos en práctica todo o que aprendimosnos obradoiros previos celebrados no centro. Coñecimos, de primeira man, as sensacións que sinte un conductor (en kart), un ciclista e un peón cando se desplazan pola cidade.\nLogo fomos andando ata a Praza de España para visitar a exposición "H2Oh!" onde un guía chamado Álex nos explicou distintos aspectosda auga:\ntransportala, desigualdade na distribución, abuso, etc. Ademais participamos dalgúns xogos interactivos. Dende logo, foi un día ben aproveitado e recomendámosvos que non deixedes de visitar esta exposición temporal. 37\n~ "Da ovella a madexa" Os alumnos de 3º e 4º de primaria tiveron este luns unha saída á aldea do Salgueiral, na parroquia de Bora. Participaron nunha experiencia moi interesante dentro do programa "Ecola: da ovella á madeixa", que promove ANIAS, Aula do Almofrei e o Concello de Pontevedra.\nOs alumnos fixeron un traballo de campo no que se lles ensinaba de onde viña a la e os distintos procesos que había que seguir ata chegar á madeixa, para poder facer as prendas de vestir, alfombras...\n~ Día das Letras Galegas : Manuel María Manuel María Fernández Teixeiro naceu o 6 de outubro de 1929 en Outeiro de Rei, na provincia de Lugo. Era fillo de Antonio e Pastora, dous labregos. Estudou bacharelato en Lugo e nesta cidade comezou a súa carreira literaria. Comezou os estudos de Dereito na Universidade de Santiago aínda que os abandonou ao pouco tempo. O seu primeiro libro de poemas publicouno cando tiña vinte e un anos e levaba por título «Muiñeiro de brétemas». Traballou durante moitos anos na vila lucense de Monforte de Lemos como Procurador ao tempo que daba clases nunha academia, escribía libros, colaboraba nunha emisora de radio, participaba en política e mantiña aberta, xunto coa súa muller Saleta, a libraría Xistral. Manuel María foi un gran defensor da cultura galega é un dos autores que ten máis libros publicados noso idioma. Foi membro da Real Academia Galega Galega e polo seu labor a prol da nosa lingua e cultura se lle adica o Día das Letras do 2016.\n"Os soños na gaiola" é un clásico da literatura infantil galega. 39\n~ Unha historia diferente Os nenos e nenas de primeiro, dentro da actividade de lecturas intercursos celebradas no cole co gallo do Día do Libro, recibimos a visita do noso compañeiro de 3º de primaria, Fernando.\nFernando leunos un conto distinto, con moitas imaxes as que lle chamou pictogramas, co cal participou no VI Certame Literario. A verdade é que nos resultou moi divertido.\nTrataba dunha pantasma que comía mooooita pizza. Pero non imos contar máis… 40\nO MURMURIO DAS PALABRAS Mellor lédeo vós mesmos…\n~ Día das letras Galegas O pasado venres celebramos o Día das Letras Galegas. Este ano visualizamos varios vídeos. O primeiro falaba sobre a vida do autor homenaxeado este ano, Manuel María, e que foi realizado polos alumnos da aula de PT.\nOs nenos e nenas de 1º de primaria tamén fixeron outro sobre os seus poemas.\nOs alumnos de educación infantil e 4º de primaria cantaron dúas cancións da súa obra "Os soños na gaiola".\nE dous alumnos de 3º, Yaiza e Sergio, fixeron unha lectura da súa obra.\nPara finalizar, entregáronse os premios do III Certame Fotográfico. Este ano foi verdaderamente difícil, dada a calidade e orixinalidade das fotografías presentadas, elexir entre todas elas. Os gañadores foron Nerea González, Sergio Veiga e Sabela Vidal e todos os participantes recibiron un diploma.\nParabéns a todos eles e as súas familias pola súa colaboración. A exposición podédela ver na entrada do cole. 44\n~ Plantamos leitugas Os alumnos de 1º, 2º, 3º e 4º de primaria levaron a cabo o luns unha plantación de leitugas comestibles de diversas variedades como colofón do proxecto documental sobre a alimentación saudable que estamos a realizar no centro este curso.\nalumnado, cada un preparou no seu testo candansúa leituga co posterior regadío da mesma.\nTodos quixeron ter a súa planta para cando medre poder saboreala nunha gustosa ensalada no verán. Desexamos que toda a familia participe desta degustación cunha ensalada variada e saudable.\nPor este curso xa damos por rematado o tema da alimentación, que continuará para o curso vindeiro, onde se instaurará un horto escolar para potenciar os cultivos ecolóxicos, como motivación dunha alimentación sa. Quen sabe se de aquí sairán futuros agricultores!!! Oxalá!!!\n~ Presentamos o PDI : "Alimentación saudable" Chegamos ao remate do noso PDI: "Alimentación saudable". A semana pasada chegou o momento de amosar o resultado da investigación de cada un dos ciclos.\nO xoves os nenos e nenas de 1º, 2º, 3º e 4º foron quen de expoñer todo o que fixeron durante o curso. Aquí tedes o traballo que realizaron en 1º sobre as froitas.\nEn 2ยบ e 3ยบ o seu traballo xirou en torno as verduras, as hortalizas, as froitas...\nEn 4ยบ investigaron sobre o etiquetado dos productos.\nO venres chegou o turno de Infantil e 5ยบ e 6ยบ de primaria. En Infantil centraron o seu traballo sobre os cereais.\nOs maiores investigaron sobre os macronutrientes: en 5ยบ os hidratos de carbono.\nEn 6º as graxas.\nE os de 5º tamén nos falaron sobre os beneficios das froitas e verduras no verán.\n~ Saída a Zona Intermareal de Placeres O luns, nós os alumn@s de 5º e 6º de primaria fixemos unha saída á zona intermareal de Praceres.\nPrimeiro o instructor, David, e o seu compañeiro nos deron uns cadernos de campo para recoller anotacións. Saímos do cole e fomos andando ata a praia de Placeres e alí, nas rochas, observamos algunhas mostras da súa fauna.\nDavid ía explicándonos qué familias de animais mariños hai, entre os que destacan os crustáceos e os moluscos. Vimos cangrexos, miñocas, crías de camarón... e algunhas especies disecadas.\nLogo fixemos un pequeno descanso para merendar no parque. Despois voltamos á praia onde nos esperaba Mª Carmen, unha mariscadora, que nos explicou cómo se faena e cómo se clasifican as capturas. Tivemos tamén ocasión de vestirnos coa roupa de faena e probar algúns dos seus aparellos.\nAo voltar ao cole, aínda tivemos un cachiño de tempo para repasar o aprendido. Que foi moito! 52\n~ Animación á lectura : "Engulecontos" A Concellaría de Educación do Concello de Pontevedra, co obxectivo de fomentar a afección á lectura entre os nenos/as máis pequenos, propúxonos o obradoiro "Engulecontos" para os nosos alumnos/as de Educación Infantil e 1º de Primaria. Marta, a contacontos, comezou presentando a "Engulecontos", quen é e que lle gusta facer, para pasar a ler o principio dun relato que o ten como personaxe e que os nenos deberon continuar engadindo un novo fragmento.\nCada aula que participe nesta actividade engadirá un cachiño máis para así facer unha gran historia entre todos os centros. 53\nEsta historia estará dispoñible unha vez acabada a actividade na web do concello no servizo de educación : www.educacion.pontevedra.eu\n~ Visitamos a Panadería Acuña "Os nenos de infantil e de primeiro fomos á panadería Acuña. Ensináronnos a fariña e o fermento, a masa e os fornos. Fixemos pan e déronnos napolitana de chocolate." (Naira García e María Vilas – 1º)\nQueremos agradecer a Raquel, a nosa anfitrioa, e aos demais traballadores e traballadoras da panadería e o forno de Acuña a súa simpatía e amabilidade c@s nos@s alumn@s. 55\n~ 24 de febreiro : Día de Rosalía O mércores 24 de febreiro celebramos o Día de Rosalía, a escritora máis importante das nosas letras galegas, e na aula de Educación Infantil quixemos facerlle un video de homenaxe.\n~ Animación á lectura con Raquel Queizás O xoves 17 de marzo tivemos unha estupenda sorpresa, Raquel Queizás volvía ao cole para deleitarnos con novas historias, esta vez da man da Editorial SM.\nPresentounos "Un jarrón de la China", "Aventuras de una gota de agua" e "El oso gruñón", da autora Begoña Ibarrola\nsentir", ed. SM) e fixonos pasar momentos inolvidables, achegándonos co seu bo facer a esos máxicos mundos cheos de fantasía e ilusión.\n~ Degustación de pans en E. Infantil Hoxe na aula de Educación Infantil tivemos unha actividade moi interesante e divertida. Despois de tantos días investigando sobre o pan e as súas variedades, chegou a hora da degustación.\nEstaban todos boísimos… non quedaron nin as migas!!\n~ Excursión pola zona vella de Pontevedra Hoxe venres, os alumnos de educación infantil e 1º curso de primaria foron de "Excursión pola zona vella de Pontevedra".\nFixeron un percorrido guiado polo centro histórico co obxecto de ligar o uso do idioma aos espazos urbanos da cidade, recuperar e difundir a memoria histórica de Pontevedra. Tedes máis información no blog dos Pequerrech@s da Carballeira. 59\n~ @s de Infantil tamén cultivamos leitugas Igual que os maiores do cole, este martes @s de Infantil fixeron a súa plantación de leitugas. Como verdadeiros expertos, cada un plantou no seu testo a súa leituguiña.\nTedes toda a información no blog dos Pequerrech@s da Carballeira.\nBIBLIOTECA / DEVORADORES\nBIBLIOTECA / MOCHILAS\nBIBLIOTECA / CONCURSOS\nBIBLIOTECA / CERTAME LITERARIO\nDANIELA / 1ยบ\nMARรA / 1ยบ\nNAIRA / 1ยบ\nDIEGO / 1ยบ\nRICARDO / 1ยบ\nNEREA / 1ยบ\nPANADEIROS / 1ยบ\nCALIGRAMAS / 2ยบ\nACRรSTICOS / 2ยบ\nCLUB DE HISTORIAS / 3º\nOs alumnos de 3º curso de primaria desexamos dar a coñecer aquí, neste xornal escolar, o que estamos a facer, pois acabamos de crear O CLUB DE HISTORIAS. Neste club poden entrar todos os rapaces e rapazas que queiran facer os seus relatos, as súas lendas ou os seus libros de contos. Previamente montamos uns carteis divulgativos, anunciando a súa posta en marcha, e logo preparamos uns castings para seleccionar aos participantes. O gusto por escribir empezou cando faciamos 1º de primaria, durante todo o curso estivemos traballando un libro xenial chamado OJO DE NUBE, do escritor Ricardo Gómez, que máis tarde veunos a visitar. Os aspectos que traballamos motiváronnos moito o gusto pola lectura e pola escritura. Dende entón estamos a facer os nosos propios libros de contos, e con ilustracións incluidas. E agora, este curso, neste trimestre, botamos a andar O CLUB DE HISTORIAS, para animar aos demais compañeiros/as do colexio a que participen desta aventura intrépida, de escribir e ilustrar os seus propios contos. Para iso contamos co apoio e dirección da nosa titora e da dirección. Cremos que de seguir por este camiño, poderemos chegar a ser creadores de historias fantásticas, que fagan soñar a pequenos e grandes e quen sabe se ata uns auténticos escritores.\nÁNIMO A TOD@S, AGARDÁMOSVOS PARA O CURSO VINDEIRO!\nHORTO ESCOLAR / 3º\nOs alumnos do CEIP "A Carballeira", estivemos traballando todo o curso nun proxecto sobre Alimentación Saudable. Os nosos obxectivos son: 1- medrar sans e fortes, e 2- adquirir hábitos alimenticios saudables A verdade é que unha correcta alimentación é fundamental para ter unha boa saúde e para poder evitar enfermedades como: a obesidade, o colesterol, a diabetes, aparte de enfermedades relacionadas co corazón… Para iso é necesario saber o que debemos comer, e coñecer que alimentos son sans e cales son perxudiciais. Dentro do proxecto “Alimentación Saudable”, estudamos as froitas e as verduras, os cereais, os hidratos de carbono e as graxas. Aprendemos moitas cousas sobre estes alimentos, e o necesario que é o seu consumo para o noso organismo e para a nosa saúde. Agora desexamos aprender a cultivar verduras e hortalizas, e á vez poder elaborar os nosos propios alimentos, coa axuda da nosa familia. Para isto pretendemos poñer en práctica o curso vindeiro un horto escolar, onde poderá participar toda a comunidade educativa, na posta en marcha do mesmo. Estamos impacientes por velo xa montado e poder cultivar as nosas propias plantas. É unha idea estupenda coa que aprenderemos moito. Quen sabe se de aquí saen uns bos agricultores !! Gracias profes, por ensinarnos a comer mellor !!\nMOUSSE DE PLÁTANO / 2º ~ 3º\n1 bote pequeno de tona (nata) líquida de montar 4 plátanos ben maduros 2 iogures naturais 2 culleradas de mel líquida 1 cullerada de zume de limón 1 puñado de noces\nMonta a tona (nata) coa batedora, engadir os plátanos cortadiños e triturados e o resto dos ingredientes. Bater todo xunto ata que quede unha crema espumosa. Se non está ben doce pode engadirse azucre a gusto. *\nPode servirse en copas ou en vasiños e decorar con noces ben cortadas. ( Admite outros froitos secos )\nMOUSSE DE LIMÓN / 2º ~ 3º\n4 iogures naturais 1 bote de leite condensado pequeño 2 limóns Azucre a gusto Raspadura de limóns\nPoñer nun bol o leite condensado, os iogures, a raspadura dos limóns, o zume dos limóns e un pouco de azucre. Batemos todo coa batedora e poñémolo na nevera unhas horas, cantas máis mellor, xa que se poñerá moi cremoso.\nBATIDO DE FRESA / 2º ~ 3º\n400 gramos de fresas 1 litro de leite 100 gramos de azucre\nLavamos as fresas, sacamos os rabos e cortámolas en anaquiños. Botamos azucre enriba e deixamos macerar durante 20 minutos na neveira. logo botámolas nun bol, engadimos o leite e triturámolas para conseguir un batido cremoso Podes poñelo na neveira para que se enfríe, isto é a gusto de cada un. *\nVale de postre ou de merenda. ( Pódese facer con iogur en lugar de leite, tamén se pode facer con zume de laranxa e pódense utilizar froitas variadas )\nBATIDO DE PLÁTANO / 2º ~ 3º\n4 iogures naturais 2 ou 3 plátanos, según tamaño 2 culleradas de mel Azucre a gusto\nPoñer nun bol os iogures, os plátanos picadiños, o mel e o azucre. Bater coa batedora e listo para tomar. *\nVale para postre ou merenda. ( Pódense usar outras froitas de tempada.\nEsta moi rico con melocotón en lata )\nGABRIELENDIA / 3º\nEu, Gabriel Quintela Piñeiro, declaro a miña vida a gobernar o meu país. -Ola amigos! A que non sabedes o que estou.......? Ía acabar a frase, pero o malvado Ogro Gordo discutía co meu fillo, o principe Poldro, e todo por un calcetín!! Había moito rebumbio, entón baixei ao establo, collín o meu cabalo e subinme ao outeiro máis alto. Pero quen berraba? Os berros do señor Dragón entraron nos meus oídos, parecía mesmo un trono. Estaba presumindo para ser o mellor berrando e poder saír na revista escolar. Eu non daba crédito. -Calade, xa!! Esta vez fun eu quen berrou. (Gabriel – 3º)\nDE MERCADILLO CO MEU AVÓ / 3º\nO outro día pola mañá, ao meu avó ocurriuselle levarme con el ao mercadillo. Eu fun encantada, pois poucas veces podía ir porque tiña que ir á escola. A min non me gustaba nada todo aquel lío e barullo que había. O meu avó mercoume uns imperdibles para o pelo bonítisimos. Para disfrutar máis da mañá levoume ao porto, onde tomamos un zume de melocotón. Estaba boísimo!! De volta para a casa deu en chover a baldes, e o meu avó sen paraugas...! Tivemos que abrigarnos nun portal dunha casa ata que rematou de chover. Aínda así pasámolo xenial! (Yaiza – 3º)\nAS VISIÓNS DE DON ANSELMO / 3º\nFai moitísimos anos, cando existían os cromañóns, naceu Don Anselmo. Don Anselmo era un cromañón moi valente, pero tamén moi arriscado. Unha vez díxolle á súa nai que tiña visións. En vez de ver unha lámpada el vía unha cortina, e en vez de ver un rapaz, vía unha árbore, e así era con todo. Era terrrible, todos os cromañóns se confundían por culpa de Don Anselmo. E despois todos tiñan as cousas mal. Non podían mandalo á lúa, senón mandábano de boa gana, poi xa non sabían que facer con el. Pero sen embargo decidiron mandalo ao Picapedrini Hospitalini, onde pasou unha boa tempada para curar os seus males. Cando voltou ao pobo xa estaba recuperado de todo e xa non vía visións. (Nerea – 3º)\nCARAMELOS CRIMINAIS / 3º\nMafalda era unha nena á que lle gustaban moito os caramelos. Os pais dábanlle froitas e verduras, pero ela retirábaos da mesa. Un día os pais levárona ao dentista porque tiña moitas caries. O dentista pasou moito traballo reconstruindo e empastando os dentes e ela sufriu tamén moito cando lle metía na boca aquela especie de taladro que parecía que lle chegaba aos miolos. De volta á casa cos dentes arranxados ela di: - Aprendín a lección, so tomarei un caramelo ao mes! Pero ao mes seguinte, unhas froitas e unhas verduras, cobraron vida: o plátano, a fresa, o melón, as espinacas e o brócoli, pero tamén o fixeron as lambetadas, como o chocolate, os chicles, as piruletas e o caramelo, que era o xefe. As froitas convenceron a Mafalda para aplastar ás lambetadas. Cando chegaron as lambetadas, Mafalda aplastounas todas e tirounas ao caldeiro do lixo, para non ter máis tentación de tomalas. Os dentes valen máis que todas as lambetadas do mundo xuntas. (Ariadna – 3º)\nA COMUNIÓN / 3º\nFai pouco que fixen a comunión, a verdade é que o pasei moi ben. Durou das once da mañá ata as nove da noite. Primeiro fomos ao restaurante e alí había canas indias e un campo de mini golf. Había unha cabaña pequena con moitas ferramentas dentro: pas, cisternas, dous inodoros, angazos, basoiras… Entramos no restaurante para cortar a tarta e comela. Cando rematamos de comer a tarta, os meus amigos dixéronme que mirara para atrás e... unha nena pequena tróuxome unha bolsa de lambetas xigante!! Menuda!! Logo viñeron os agasallos… todos me deron moitos detalles que eu agradecín. E por último, fomos á praia a xogar ao fútbol e a construír castelos de area. Non nos puidemos bañar porque facía moito frío. Ao marchar deilles un bico a todos. Foi xenial, amigos!! Grazas!! (Eloy – 3º)\nA PAZ / 3º\nA paz gañaba á guerra e con ela síntome alegre. Aínda que a guerra sexa máis forte, sempre gañará a paz. Todo o mundo confiaba na paz, aínda que hai xente que fai a guerra. A guerra era demasiado forte contra a paz, e a paz era demasiado débil contra a guerra. Así que a paz en vez de loitar, intentou entrar na guerra. Pero os falcóns loitaban contra as pombas, a pomba líder dun grupo, cruzou esquivando aos falcóns. Ao final, a guerra rematou grazas a un grupo de pombas que cruzaron levando unha poliña de olivo cada unha. E cruzaron todas as demais pombas, e as pombas sempre, sempre gañarán ás guerras. (Sergio – 3º)\nTRASNADAS / 4º\nÉrase unha vez un neno que no Samaín asustaba a xente. Polas noites disfrazábase de fantasma e ía co seu amigo David. Ían de casa en casa pedindo caramelos. Un día houbo unha tormenta moi forte. Entón quedáronse ás escuras e aproveitaron a ocasión para asustar á xente. Metíanse nas casas e facían todo tipo de trasnadas: movían as cousas, despertaban á xente que estaba na cama dun susto… Co tempo, a xente descubriu quen era. Entón, ao ano seguinte, devolvéronlle a broma facéndolle todo tipo de trasnadas… (Antonio – 4º)\nBICHOS / 4º\nO colexio "A Carballeira" de Lourizán visitou o Salón do Libro que trataba sobre os bichos. Saímos as dez e media. Ao chegar, recibiunos o noso monitor, Poldo. Comezamos pola sala de experimentos, onde unhas científicas mostráronnos cunhas lupas uns bichos. Dábanme moito noxo! Ao rematar o taller, seguimos a visita do Salón do Libro vendo unhas salas moi interesantes e divertidas: nunha, tiñamos que pechar os ollos para pasar tocando uns materiais coas mans; noutra, de cor azul, fixemos xogos de "pilla-pilla"; e na última, dábannos unhas pezas e tiñamos que completar uns bichos. Tamén vimos traballos doutros coles. Un era un formigueiro, e foi o meu favorito. O noso tamén estaba exposto. Ao rematar, iamos saudar a Orbil, pero non o puidemos facer porque marchaba. Foi moi divertida e interesante… Quero volver ir! Menos mal que non houbo ningún accidente e portámonos todos moi ben. (Inés – 4º)\nBICHIรOS / 4ยบ\nO venres levanteime as sete da mañá, e o meu pai levounos á miña avoa, á miña nai e a min ao aeroporto de Vigo. Facturamos a maleta e subimos ao avión. Cando o avión empezou a rodar pola pista de despegue, fíxome moita ilusión, porque era a primeira vez que montara nel. Ao chegar a Madrid, recolleunos un autobús e levounos ao hotel. Despois, fomos en metro ata o centro e visitamos a Porta do Sol, o Retiro, a Porta de Alcalá, e o que máis me gustou foi o Museo de Cera. O mellor foi que vin a Cristiano Ronaldo, Fernando Torres, os Simpson e moitos máis. Pola noite regresamos ao hotel, situado cerca do aeroporto. Ao día seguinte fomos no metro ata o Zoo. Nel vimos xirafas, osos panda, golfiños, gorilas, chimpancés, leóns mariños… Foi unha fin de semana inesquecible! (Manuel – 4º)\nCELÍACOS ? / 5º ~ 6º\nCada vez aumenta máis o número de nenos e nenas que sofren algún tipo de alerxia ou intolerancia. Na nosa clase, sin ir máis lonxe, atopamos varios exemplos, polo que nos parece interesante comentar brevemente algún deles. Nesta ocasión, ímosvos falar da enfermidade celíaca. Hoxe sabemos que o 1% da poboación é celíaca, pero a maioría desconóceno ou están sin diagnosticar. Antigamente, se identificaba como unha enfermidade infantil, pero agora sabemos que se pode manifestar a calquera idade. Trátase dunha característica da persoa que a padece, que a fai permanentemente intolerante ao gluten. Pero... que é o gluten? O gluten é un tipo de proteína presente en moitos alimentos. A súa función consiste en actuar de cemento para unir os diversos ingredientes dun producto. O ser humano posúe, no intestino delgado, uns pequenos peliños, chamados vellosidades intestinais, que teñen a misión de absorber os nutrientes dos alimentos para logo levalos ao sangue; pero algunhas proteínas, como o gluten e a lactosa, son moi pesadas e precisan dunhas enzimas especiais para disolvelas. Os celíacos non fabrican esas enzimas polo que o gluten, ao non disolverse, destrúe as vellosidades intestinais e o organismo deixa de nutrirse axeitadamente. Para solucionar este problema, as personas celíacas deben eliminar completamente o gluten da súa alimentación. \nE agora, surxe a pregunta:\nPodo invitar a un compañeiro ou compañeira celíaca á miña casa? E a resposta é:\nPois claro! No mercado existe variedade de productos e lambetadas sin gluten, o único que debo facer é informarme e conseguir que o meu amigo ou amiga se sinta como o que é “un máis”. (Lara e Víctor – 6º)\nA HISTORIA DE MÓNICA / 5º ~ 6º\nMónica era unha rapaza que sempre tivo un só desexo, pero sabía que non se podería cumprir. A ela gustaríalle comer coma o resto de nenos e nenas: donuts, bolaría, gominolas, empanadas... Desexa con toda a súa alma ir a unha panadaría e poder coller calquera lambetada, pero non pode. É celíaca, ou sexa, ten intolerancia a diversos cereais, entón, todo o que come non poder conter gluten. Cando a convidaban aos aniversarios, ela observaba a tarta sen poder probala e, no colexio, miraba a merenda dos demais sentindo certa envexa. Un día dixo: “Ser celiaca é o peor do mundo”. Nese momento, apareceu unha fada que lle explicou que eso era mentira. Contoulle que ela estaba mellor alimentada ca os demais porque se nutría mellor. Tamén lle explicou que lle tocou a ela ser celíaca igual que a outro lle tocou ser diabético. De súpeto, a fada desapareceu. Ao día seguinte, Mónica percatouse de que todo fora un soño. Aínda así, non se esqueceu o que lle dixera a fada, que ser celíaco non é o peor do mundo, como ela pensaba, que é como ser miope, diabético ou ter alerxias... trastornos que non son nin tan malos, nin mortais. (Lara – 6º)\nMUNA / 5º ~ 6º\nEste curso, na aula, limos un libro titulado Muna que espertou o noso interés polo tema que desenvolve. Muna é unha nena saharaui acollida durante un verán por unha familia española o que proporciona novas experiencias a todos. A protagonista levounos a plantexarnos diversas preguntas: que é o Sahara?\ncomo viven alí?\ncales son os seus costumes? que son os programas de acollida?\n... polo que comezamos as nosas pescudas … Descubrimos que o Sahara é o deserto máis cálido do mundo que ocupa a maior parte do norte de África e que en 1970, o exército marroquí, invadiu a colonia española no Sáhara Occidental, obrigando aos saharauis a marchar dos seus territorios e ter que asentarse en campamentos formados por haimas ás que van engadindo construccións de adobe que lles serven de cociña e baño. Estes campamentos están bastante alonxados uns de outros e ofrecen unhas pésimas condicións de vida, pois os seus recursos son moi insuficientes. No medio dun deserto estéril, con temperaturas extremas, sobreviven grazas ás axudas externas. Entre estas figuran os Programas de Acollida que consisten en que, durante o verán, familias de diferentes países europeos, acollen a nenos e nenas saharauis para ofrecerlles a ocasión de coñecer outros países e costumes e tamén proporcionarlle revisións médicas que lle permitan ter un desenvolvemento físico saudable.  105\nPolo tanto, estes programas aportan beneficios moi importantes a estes rapaces e rapazas como a mellora da súa saúde, unha alimentación máis\nestablecemento de relacións de amizade e de vínculos afectivos coas familias de acollida, entre outros. Logo desta reflexión sobre os problemas do pobo saharaui, esperamos espertar a solidariedade dos que nos escoitades para contribuír, na medida do posible, a que estes nenos e nenas coma nós, sexan máis felices. Por certo, invitámosvos a ler este libro “Muna” escrito con moita tenrura por Beatriz Berrocal e ilustrado fermosamente por Claudia Legnazzi.\nRUMORES / 5º ~ 6º\nCORREN RUMORES de que hai una pantasma no baño. CORREN RUMORES de que hai xente na escola que non coñece a palabra "estudar". CORREN RUMORES de que van montar no recreo un club de debuxo. CORREN RUMORES de que hai un neno en 6º que non cumple as normas. CORREN RUMORES de que este ano non van saír tantos balóns voando. CORREN RUMORES de que alguén, cando se ri moito, ponse vermello. CORREN RUMORES de que a alguén de 5º e 6º, ás noites, una fantasma lle rouba os deberes. CORREN RUMORES de que hai xente de 5º e 6º moi faladora. CORREN RUMORES de que as fadas cantan no patio polas noites. CORREN RUMORES de que os que marchan para a ESO algunha bágoa van botar.\nAUTOBIOGRAFÍAS / 5º ~ 6º\nEn Albacete, un buen día, mi mamá me dio la vida.\nJugaba mucho y reía, rebosaba de alegría.\nMe gustan los animales y las mascotas virtuales.\nDel colegio, yo prefiero jugar con los compañeros.\nDe mayor seré doctora, guitarrista o traductora.\nYa no tengo nada que decir, así que me quedo aquí. (Erika – 5º)\nEn Pontevedra eu nacín pero alí non vivín.\nDe pequena xoguei e de maior estudei.\nMe gusta patinar, mais non esvarar.\nMe gusta aprender anque, ás veces, me costa entender.\nAínda non sei que serei de maior pero espero ser a mellor\nE xa que me coñecedes agora me valoraredes. (Sara – 5º)\nO 25 de maio é o meu día, foi cando coñecín a vida.\nDe pequeño xogaba un montón con coche, moto e camión.\nDebuxaba cans e gatos pero parecían garabatos.\nNa escola moito aprendín, non era nada tontín.\nDe mayor quero ser investigador pero nada de ser fumador.\nEspero chegar ás miñas metas e non estrelarme como os cometas. (Víctor – 6º)\nTABLAS / 5º ~ 6º\nCALENDARIO TEMPADA DE FROITAS FROITAS\nAlbaricoque Breva Caqui Cereixa Ciruela Frambuesa Fresa Fresón Granada Figo Kiwi Limón Mandarina Mazá Melocotón Melón Marmelo Laranxa Nectarina Níspero Paraguaia Pera Plátano Sandía Uva Aguacate Pomelo (Tania e Francisco) 111\nPASATEMPOS / 5ยบ ~ 6ยบ\nCARTAS / RAQUEL\nOla colexio !\nPasou un novo ano académico, noutro centro, con outro profesorado e alumnado. É todo moi novo : temos novas materias, novo ambiente, novos amigos e compañeiros… Pero, sobre todo, non hai a mesma familiaridade entre profesores e alumnos, supoño que por ser un centro unhas cen veces máis grande… Creo lembrar que había cincuenta e tantos profesores e uns seiscentos alumnos! Pero non me custou nada adaptarme, aínda que hai cousas que non existen no instituto e que boto en falta. Por exemplo, é horrible ter un profesor para cada materia. Tardas, polo menos, dous meses en aprender todos os nomes… ou que non se realicen tantos traballos de procura en equipo. Pero claro que tamén ten cousas positivas, como o patio, que hai un campo de fútbol e outro de baloncesto, é decir : é o dobre que o do voso centro! Ou tamén a cafetería, que fan uns bocadillos de tortilla verdadeiramente apetitosos. Espero que o colexio C.E.I.P “A Carballeira” de Lourizán permita a moitos máis nenos aprender durante moitos máis anos. Non dubidedes en verme todos os festivais de Nadal! Un bico e ata sempre!\nCARTAS / HUGO\nHola, son Hugo Soliño.\nCando me dixeron de facer esta carta non dubidei en facela, porque quero exponer as miñas experiencias con vós. Bueno, quero empezar dicindo como eu me sentía cando se acabou o colexio e ía transcorrendo o verán. Ao rematar o curso sentíame bastante triste por deixar atrás a miña segunda casa, e tiña medo polo que dicían do instituto, pero ao longo do verán quería que comezara xa e coñecer a máis xente, aunque admito que estaba bastante nervioso por se tiña a mala sorte de que non me tocara ninguén da miña clase de sexto, pero ao final tocaronme bastantes da miña clase, cousa que me alegrou moito. Faime moita gracia cando empezou o curso, algunhas persoas de primeiras caéronme mal e despois de coñecelos fixéronse algúns os meus mellores amigos. Quero dicir aos que van ir para o instituto que non teñan medo de nada, non é para tanto; douvos un consello, non fagades caso da xente que fale mal de el, porque eu antes pensaba que era como un “inferno”, pero creédeme que non o é. Pola miña parte sigo botando de menos ao colexio en xeral, e quero dar un abrazo aos profesores deste gran colexio por axudarme tanto durante o meu paso por el. E en especial á profe que nos aguantou durante anos, un forte abrazo, Xulia. Non teño máis que dicir, que espero que vos axude esta carta e que vos sirva para afrontar o mellor posible un novo paso nas vosas vidas. Hugo\nCARTAS / UNS PAIS AGRADECIDOS\nSempre soubemos que este día chegaría, o día de despedirse para encararnos ao futuro, pero este último ano démonos conta con máis intensidade e vivímolo doutro xeito, ou polo menos na miña casa onde se chora desde principios de curso porque non nos queremos ir. Estamos tan aferrados ao cariño que se nos deu nesta Carballeira que custa despedirse, custa moito. Agora que chegamos ao fin do camiño estamos satisfeitos de ter escollido este cole, foi a mellor elección que pudemos facer pola nosa pequena. Estamos moi agradecidos, non hai palabras de agradecemento suficientes para o labor que se fai na Carballeira, tanto por parte dos mestres como por parte dos pais e nais que loitan pola supervivencia deste cole. Cando se fala dun ensino de calidade o noso colexio é un exemplo claro do que se pode facer con poucos recursos pero con un equipo con vocación e volcado ao cen por cen no seu traballo, facendo unha excelente labor educativa pero tamén cunha calidade humana sen igual. Dou grazas a todos sen excepción, recordando tamén aos que xa non están, ou non puderon estar este ano por algunha forza maior. Grazas, grazas e mil grazas. Foi un privilexio poder formar parte deste colexio por un tempo, estaredes sempre nos recordos dos nosos nenos. É moi difícil dicir adeus, pero hai que seguir adiante, nunca vos esqueceremos e levarémosvos no corazón.\nCarballeira para sempre. Carballeira forever.\nUns pais superagradecidos\nOFERTA EDUCATIVA Instalacións novas * Plan Madruga * Comedor * Transporte escolar (zona Nordeste) * Actividades extraescolares (tardes) * Clases de reforzo polas tardes (Plan PROA) * Ambiente familiar e trato personalizado * Educación Infantil desde os 3 anos * Inglés desde os 3 anos * Orientación educativa * Educación en valores * Educación viaria * Animación á lectura * Proxecto Documental Integrado * Opcións ensinanza relixiosa * Novas Tecnoloxías * Pizarras dixitais, ordenadores e proxectores nas aulas * Proxecto Abalar en 5º e 6º de Primaria (ordenador persoal para cada alumno) * Proxecto E-DIXGAL (libros dixitais) * Aula de Informática * Aula de Música * Biblioteca (Plan de Mellora de Bibliotecas Escolares, mochilas viaxeiras, contacontos, certamen literarios…) * Ximnasio * Revista Escolar * Museo etnográfico * Saídas educativas * Actividades complementarias (proxectos, charlas educativas, festivais, celebracións…) * Instalacións adaptadas para minusválidos (ascensor, rampas de acceso, duchas e baños adaptados) Lugar de A Camboa, nº 10, LOURIZÁN, 36910, PONTEVEDRA Teléfono/FAX: 886 15 15 74 Páxina WEB: http://www.edu.xunta.es/centros/ceipacarballeira E-Mail: ceip.carballeira@edu.xunta.es\nNº 26 – ANO XXV – XUÑO 2016\nXornal escolar 2016 do CEIP A Carballeira de Lourizán (Ponteevdra)


Lugonovo celebra unha xornada contra os mitos sobre a prostitución\nLugo Lugonovo Prostitución\nAsistentes á xornada sobre prostitución\nSobre a mesa puxéronse as consecuencias desta práctica para a saúde física, sexual e emocional das mulleres\nLugonovo celebrou este sábado unha xornada de traballo sobre a desmitificación da prostitución. Para iso contou con membros da asociación viguesa Faraxa, que traballa pola abolición desta actividade e contra a trata de persoas. Participaron a presidenta do colectivo, Carmen Lago; a socióloga Silvia P. Freire e a técnica social Daniela Marincovici.\nNo encontro falouse dos estereotipos e dos mitos que se manexan á hora de xustificar o consumo de prostitución e intentouse desmitificar ideas que ás veces hai sobre as mulleres que exercen esta actividade, como que é voluntaria, rendible e fácil.\nTamén se puxeron sobre a mesa as consecuencias da prostitución para a saúde física, sexual e emocional das mulleres que a exercen e constatouse a importancia da educación afectivo-sexual.\nAsí mesmo, os asistentes falaron das distintas formas de abranguer a prostitución, como a regulación, a prohibición e a abolición. Na xornada participaron membros de Lugonovo e traballadores do ámbito social.


REPRESENTANTES DE APRAFOGA REÚNENSE CO ALTO MANDO DA GARDA CIVIL EN GALICIA | Aprafoga - Asociación Profesional de Axentes Forestais e Medioambientais de Galicia\nOs mandos da Garda Civil e os representantes, tanto da Asociación Galega coma da Estatal de Axentes forestais e Medioambientais, procuran unha maior coordinación na loita contra os incendios forestais e contra os delictos ambientais.\nA Coruña, 17 de decembro de 20014. No día de hoxe reuníronse o Presidente e a Vicepresidenta pola Coruña da Asociación Profesional de Axentes Forestais e Medioambientais de Galicia (APRAFOGA) co Xeneral de Brigada Xefe da Garda Civil en Galicia e co Comandante Xefe de Operacións da Garda Civil nesta Comunidade. Na reunión tamén estivo presente o Secretario da Asociación Española de Axentes Forestais e Medioambientais (AEAFMA).\nOs representantes do instituto armado mostraron o seu interese e solidariedade ante as recentes noticias de ameazas e agresións sufridas polos axentes forestais e medioambientais no desempeño das súas funcións. No entanto a meirande parte do tempo das conversas centráronse na situación actual e nas posibilidades de mellora futura da coordinación entrámbolos corpos, tendo en conta como premisa a leal cooperación.\nA esta primeira toma de contacto entre os representantes citados seguirán outros encontros periódicos de carácter mais técnico para a mellora da cooperación, coordinación e auxilio mutuo entre os integrantes da Garda Civil e os Axentes Forestais e Medioambientais de Galicia.


Onte baixaba eu abordo da miña ?amoto? pola Avenida de Fisterra na Coruña. Regresaba de pasar a tardiña no Café Asteria aló pola porta septentrional da Costa da Morte.\nMetín o portátil na miña mochila e montei na miña ?amoto? disposto a tomar relaxadamente o camiño da casa. Non tiña presa.\nO seu andar era como o de Lolita Davidovich en ?El Escándalo Blaze?, sí oh, seguro que lembras a secuencia na que Paul Newman lle dí: ?Muñeca, si yo anduviera así iría andando a todos sitios?.\nNesas pensei: ?Neno, a ver se vai ser certo eso de que coa ?amoto? lígase máis??\nBen, como dicía, no 91 gracias a unha manada de amigos da miña aldea largámonos a unha cousa que ,según me explicaron, se chamaba ?Pingüinos?. O evento era, según eles algo nunca visto. Motos de todos os tipos e cores,moteiros arreo e unha das máis importantes concentracións motorísticas de inverno en España.\nHete aquí, que anos despois, volto a estar arriba de miña actual moto en ruta cara a ?Pingüinos?. Esta vez a viaxe era máis cómoda ,pero igoal de fría. Non hai xa coiro, nen periódicos, se non fibras (teóricamente) impermeables, e axeitadas ó inverno ; e moito mellores estradas.\nA viaxe, esta vez prometía ser moi diferente; pero ,claro, se non hai dificultades non sería ?Pingüinos?, así que a organización despuxo todo para o que deron en chamar: ?Vive a neve!!?.\nSí, oh. Nada máis sair da Coruña mentres subía cara a Montesalgueiro o termómetro xa marcaba 2ºC. e a chuvia barría o asfalto con gañas. Como ainda estaba arrancando, como quen di, non flaqueaba de ánimos e pensaba no ben que ía así equipadiño e quentiño. Pouco a pouco según me ía achegando a Pedrafita ,a chuvia íase tornando en neve. Pero non ?neve?..., se non un paquetón de nevada que para sí quixeran en Baqueira.\nPero, non te creas que aquí acababa a cousa. Noon!. Ó enfilar cara ó Manzanal, a organización de ?Pingüinos 08? no seu programa de diversión en ruta reservávanos unha divertida actividade de conducción de risco titulada: ?Esquiva a quitaneves cabrona?. E..., sí, consistía en tentar esquivar a pala da quitaneves para quen era evidente que éramos invisibles, evitando dar un traspés e ir parar á cuneta. Eu só conseguín 3 puntos porque ,a pesares de non caer na cuneta, non puiden evitar que me enzoufara de neve de arriba abaixo véndome na obriga de parar dado que, houbo uns segundos,nos que conducía de ouvido.\nA estas alturas xa a miña superequipación de fibras de alta tecnoloxía chorreaba por dentro e por fora. Bueno, minto, por fora non. Por fora colgaban dos meus brazos carámbanos de xeo, que ó parar na gasolineira sacudín con ?elejansia?.\nÁ chegada a Simancas, este ano ?Pingüinos? era en Simancas, entendín o por qué de tantos tolos/as na estrada desafiando frío, neve,chuvia,vento,sol,néboa...\nSí, oh, a pasada semán escoitei por primeira vez unha panxoliña no Nadal de este ano e sofrín de inmediato o efecto malvado desas musiquiñas. Foi oila e entraronme uns picores polo corpo que eu atreveriame a calificar de ?urticaria natalicia?.\nMal que puiden fun trampeando co picor mentres me ía poñendo na cola para as mercas da época . Xa sabes, os agasallos para os amigos que á súa vez te agasallan a ti... en fin, toda esa tontuna na que o ?Cortinglés? e afíns nos embarcan.\nA min , a verdade, traíame bastante ó fresco o clan. Eu sonche máis da opinión de que o clan son as persoas que vas atopando ó longo da vida e cas que vas sintonizando e as relacións que vas creando , e non esa xente, que segúndo o punto de vista da señora da casa, son ?do teu sangue?,pero que á hora da verdade non che botan unha man..\nDaba gloria velos. O tío Antonio completamente ?chuzas?, a tía Estrela cunha chispa que eu nunca vira ( boeno, tamén esta era a segunda vez que a veía diante. Como só coincidimos nos enterros), O primo Hilario amenazando cun ?strip tease? para mostrarnos a súa roupa interior de cor vermella... , e a dona da casa discutindo ca prima Tere sobre un dereito de paso de non sei que leira perdida ,e á que posiblemente elas as dúas lle ven algunha rendabilidade segreda, ou poida que só sexa por amolarse... vai ti saber.\nCopas de cava rotas.-tres, vestidos enzoufados do caramelo do flan.- dous, ?esononmodisnarúasetesoquehaiqueter?.- dous, ?Quepoucavergoñateñenalgunhas?.- tres.\nPouco a pouco, eu ía notando que entre o sarpullido e os domingueiros eu tamén ía quentándome arreo. Tanto é así que chegando ó paso de cebra que hai fronte a Casa da Auga, vin unha velliña que se dispoñía a cruzar e cravei o freo do coche para non ser retratado nunha das camariñas que o noso Concello puxo nas rúas para a nosa seguridade e a súa carteira. Detrás de min viña un cafre cun ?quad? facendo cabriolas, e claro, aconteceu o que tiña que acontecer, ó clavar eu o freo por mor da señoriña, o de atrás nin se enterou e parou contra o meu parachoques facéndome un bolo na fibra.\nMentres ,a señoriña que vira toda a movida, empezou a recuar mandándome pasar a min. Eu, unha vez parado insistín por señas indicándolle que pasara, e ela que non, e eu que sí; e mira se me quentou que abrín a porta do coche e medio transfigurado berreille ó do ?quad? para que non escapara e funme para a vella :\n-?Que non cruza?. Que non cruza?. Como hai deus que vde. cruza agora mesmo!?. E nen corto nen perzoso agarrei á señoriña por un brazo para cruzala quixera ou non.\nMentres , o capullo do ?quad?, que nun principio se quedou a ver o ?show?; aproveitara o rebumbio para empuxar o seu maquiniño co motor apagado e fuxir como alma que leva o demo.


Semana Santa | Ollada Fervenceira | a fervenza do sur\nDe Nela Bernal / 1 abril 2012 / OLLADAS / Deja un comentario\nA Chencha non é devota, nin moito menos, pero cumpre a Semana Santa liña por liña. En versión propia, claro. Dálle a volta: para ela o ‘de Dolores’ é o sábado e por vir xusto despois dun gran venres ‘de Paixón’ sen freo.\nDe: Manu Dibuja\nVive a súa propia (petit) Mort e Resurreción. Santos son os xoves, os venres e calquera outro día que lle agasalle un bo plan fervenceiro… por ese camiño si que é entregada fiel e asegura pode ver ata á Virxe. Agora ben, o da abstinencia da carne non hai quen llo meta. Quen lle meta a abstinencia porque ela nunca rexeita un bo cirio carnal.\nNin que falar dos nazarenos, que a Chencha é moito de botar a cabeza a pensar e imaxinar entre paso e paso o rostro de quen se agocha baixo aqueles caparuchos en punta cara ao ceo. Férvelle a imaxinación. E eu a dicirlle que non, que é cousa lendaria de terras escocesas o das gaitas ao aire, pero ela insiste e non hai quen a poña no chan, porque prefire pensar que hai moito morbo nas túnicas nazarenas cos seus propios capirotes apuntando baixo as saias.\nDe costaleira gustaríalle ir a ela, e agocharse baixo as imaxes para facerlle honra á paixón da que se fai gala nestes días. E de paso meterlle ritmo aos pasos…\nPor cumprir, cumpre ata as previsións do tráfico… O da Chencha si que é unha auténtica Operación Saída!\nA Fervenza deséxalles un fervoroso Domingo de Rabos e unhas prósperas Domingas de Ramos!\nEtiquetas: capirotes, chencha, fotografías, nazarenos, semana santa